Konkurransegrunnlag

Åpen anbudskonkurranse

**Sanering og avhending av IKT-utstyr i Helse Sør-Øst**

på vegne av:

Sykehuspartner HF

Tilbudsfrist: 07.08.2019

Saksnummer:2019/868

**Innhold**

[1. Generell informasjon om konkurransen 3](#_Toc10800877)

[1.1. Oppdragsgiver 3](#_Toc10800878)

[1.2. Anskaffelsens formål og omfang 3](#_Toc10800879)

[1.3. Avtaletype 4](#_Toc10800880)

[1.4. Avtaleperiode 4](#_Toc10800881)

[1.5. Hel- eller deltilbud 4](#_Toc10800882)

[1.6. Konkurransegrunnlaget 5](#_Toc10800883)

[1.7. Fremdriftsplan 5](#_Toc10800884)

[2. Regler for gjennomføring av konkurransen 5](#_Toc10800885)

[2.1. Anskaffelsesprosedyre 5](#_Toc10800886)

[2.2. Kommunikasjon 6](#_Toc10800887)

[2.3. Skatteattest 6](#_Toc10800888)

[3. Krav til tilbudet 6](#_Toc10800889)

[3.1. Parallelle tilbud 6](#_Toc10800890)

[3.2. Alternative tilbud 6](#_Toc10800891)

[3.3. Vareprøver, demonstrasjon eller utprøving 6](#_Toc10800892)

[3.4. Innsending av tilbud 6](#_Toc10800893)

[3.5. Tilbudets utforming ved levering 7](#_Toc10800894)

[3.6. Språk 7](#_Toc10800895)

[3.7. Forbehold 7](#_Toc10800896)

[3.8. Vedståelsesfrist 7](#_Toc10800897)

[3.9. Informasjon om prissetting 7](#_Toc10800898)

[3.10. Omkostninger 7](#_Toc10800899)

[3.11. Offentlig innsyn i innkomne tilbud og protokoll 8](#_Toc10800900)

[4. Det europeiske egenerklæringsskjemaet (ESPD) 8](#_Toc10800901)

[4.1. Generelt om det europeiske egenerklæringsskjemaet 8](#_Toc10800902)

[4.2. Nasjonale avvisningsgrunner 8](#_Toc10800903)

[4.3. Angivelse av kvalifikasjonskrav 8](#_Toc10800904)

[5. Kvalifikasjonskrav 9](#_Toc10800905)

[5.1. Registrering og autorisasjoner m.m. 9](#_Toc10800906)

[5.2. Økonomisk og finansiell kapasitet 9](#_Toc10800907)

[5.3. Tekniske og faglige kvalifikasjoner 9](#_Toc10800908)

[5.4. Kvalitetssikringsstandarder og miljøledelsesstandarder 10](#_Toc10800909)

[5.5. Støtte fra andre foretak 10](#_Toc10800910)

[6. Avgjørelse av konkurransen 10](#_Toc10800911)

[6.1. Tildelingskriterier 10](#_Toc10800912)

[6.2. Utdyping av tildelingskriteriene: 11](#_Toc10800913)

[**6.2.1.** **Pris** 11](#_Toc10800914)

[**6.2.2.** **Kvalitet** 12](#_Toc10800915)

[6.3. Innstilling på tildeling av kontrakt 12](#_Toc10800916)

[7. Kontraktsvilkår 12](#_Toc10800917)

# Generell informasjon om konkurransen

## Oppdragsgiver

Oppdragsgiver for denne konkurransen er Sykehusinnkjøp HF. Sykehusinnkjøp HF er et selskap som eies av de fire regionale helseforetakene. For mer informasjon, se [www.sykehusinnkjop.no](http://www.sykehusinnkjop.no)

Sykehuspartner HF er kontraktspart og avtaleforvalter. Sykehuspartner leverer tjenester til alle helseforetakene i region sør-øst. For mer informasjon, se [www.sykehuspartner.no](http://www.sykehuspartner.no)

Sykehusinnkjøp HF gjennomfører anskaffelser på vegne av Sykehuspartner. Avtalen omfatter utstyr som er utplassert på de helseforetakene som er listet vedlegg 8 «Lokasjonsoversikt».

## Anskaffelsens formål og omfang

Formålet med anskaffelsen er å sikre at alt brukt IKT-utstyr i Helse Sør-Øst blir tatt hånd om på en sikker og miljøvennlig måte. Oppdragsgiver ønsker å sikre at alle sensitive data som er lagret på IKT-utstyr blir slettet på en sikker måte før utstyret blir gjenvunnet eller solgt. Brukt IKT utstyr som ikke er egnet for gjenbruk, gjenvinning eller salg skal destrueres i henhold til forskrift om gjenvinning og behandling av avfall 1. juni 2004 nr. 930 (Avfallsforskriften). Avtalen skal også omfatte videresalg av ubrukt (nytt) IKT utstyr.

Sykehuspartner har som mål å sitte igjen med en fortjeneste på denne ordningen.

Når det gjelder volumet som skal omfattes av tjenesten, bygger tallmaterialet på erfaringer fra de foregående årene. Vi har satt opp noen tall som kan være til veiledning for leverandøren, men det presiseres at dette kun er veiledende og ikke kan anses som bindende volum for Oppdragsgiver.

Sykehuspartner har i dag avtale på finansiering av utstyr (leasing) som blant annet omfatter utstyrstypene bærbare PCer, stasjonære PCer, skrivere, skannere og skjermer. Sanering av utstyr levert under denne avtalen er derfor ikke omfattet av anskaffelsen og volumet vil følgelig kunne variere i avtaleperioden.

I forbindelse med et pågående oppgraderingsprogram er det forventet et stort volum PC’er høsten 2019.

I tabellen under er det angitt uforpliktende, antatte volumer. Der det er oppgitt årstall er dette faktiske erfaringstall.



## Avtaletype

Det skal inngås avtale med én leverandør.

## Avtaleperiode

Avtalen skal ha en varighet på 4 år regnet fra signering.

Oppdragsgiver kan deretter forlenge avtalen i 2 år, inntil 1 år av gangen. Maksimal samlet avtaleperiode er 6 år. Avtalen forlenges automatisk og på likelydende vilkår med mindre Oppdragsgiver tar andre initiativ.

## Hel- eller deltilbud

Konkurransen er ikke inndelt i deltilbud.

Den etterspurte tjenesten danner en naturlig helhet som det vil være uhensiktsmessig å dele opp. Oppdragsgiver har vurdert hvorvidt innsamling og transport av utstyret skulle skilles ut og kontraheres separat. Imidlertid vil deler av utstyret som skal saneres innholde sensitiv informasjon og kravet til sikker behandling og sletting medfører at en og samme leverandør bør ha ansvaret for hele leveransekjeden.

## Konkurransegrunnlaget

Konkurransegrunnlaget er alle dokumenter, unntatt kunngjøringen og det europeiske egenerklæringsskjemaet, som oppdragsgiveren utformer eller henviser til for å beskrive eller fastlegge elementene i anskaffelsen eller konkurransen, inkludert dokumenter som beskriver hva som skal anskaffes, kontraktsvilkårene og hvordan Oppdragsgiveren skal gjennomføre konkurransen, og eventuelle supplerende dokumenter og tilleggsopplysninger.

Konkurransegrunnlaget består av dette dokumentet og følgende vedlegg:

|  |  |
| --- | --- |
| **Dokument** | **Navn** |
| Vedlegg 1 | Tilbudsbrev |
| Vedlegg 2 | Kontrakt |
| Vedlegg 3  | Kravspesifikasjon (kontraktens «Bilag 2 Kravspesifikasjon med Leverandørens besvarelse») |
| Vedlegg 3.1 | Prisskjema (kontraktens «Bilag 1 Prisskjema») |
| Vedlegg 4 | Forpliktelseserklæring (jf. dette dokumentets punkt 5.5) |
| Vedlegg 5a  | Offentlig innsyn i tilbud |
| Vedlegg 5b | Veiledning for tilbydere til sladding av tilbud  |
| Vedlegg 7  | Morselskapsgaranti (jf. dette dokumentets punkt 5.2) |
| Vedlegg 8 | Lokasjonsoversikt (Kontraktens «Bilag 3 Lokasjoner») |
| Vedlegg 9 | Krav til etisk handel (Kontraktens «Bilag 4 Krav til etisk handel») |
| Vedlegg 10 | Databehandleravtale der Sykehuspartner er Dataansvarlig |
| Andre bilag: |   |

## Fremdriftsplan

Oppdragsgiver har lagt opp til følgende tidsrammer for prosessen:

|  |  |
| --- | --- |
| **Aktivitet** | **Tidspunkt** |
| Frist for å stille spørsmål til konkurransegrunnlaget  | 03.07.2019, kl. 12:00 |
| **Frist for å levere tilbud** | 07.08.2019, kl. 09:00 |
| Evaluering  | Uke 33 (tentativ) |
| Tildelingsbeslutning og meddelelse til tilbyderne | Uke 34 (tentativ)  |
| Avtaleinngåelse | Uke 36 (tentativ)  |

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som en åpen anbudskonkurranse etter del I og del III i henhold til lov om offentlige anskaffelser av 17. juni 2016 nr. 73 og forskrift om offentlige anskaffelser av 12. august 2016 nr. 974.

## Kommunikasjon

All kommunikasjon i prosessen skal foregå via Mercell–portalen i form av meldinger sendt i systemet, www.mercell.no. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

Tilbyder skal i tilbudsbrevet oppgi kontaktperson for konkurransen, med tilhørende adresse og e-postadresse. Hvis kontaktpersonen endres, skal Oppdragsgiver informeres. Oppdragsgiver tar ikke ansvar for informasjon som ikke når frem fordi tilbyderens kontaktperson er endret uten at dette er meddelt Oppdragsgiver i henhold til konkurransegrunnlagets regler.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Parallelle tilbud

Det er adgang til å levere inn parallelle tilbud med ulike løsninger i konkurransen. Dersom det leveres inn parallelle tilbud må det fylles ut en kravspesifikasjon og et prisskjema per tilbud. De parallelle tilbudene vil konkurrere mot hverandre på samme måte som mot tilbud fra øvrige tilbydere.

## Alternative tilbud

Alternative tilbud aksepteres ikke.

## Vareprøver, demonstrasjon eller utprøving

Ikke aktuelt i denne konkurransen

## Innsending av tilbud

Tilbudsfristen er oppgitt i punkt 1.7.

Alle tilbud skal leveres elektronisk via Mercell-portalen, [www.mercell.no](http://www.mercell.no) innen tilbudsfristen. For sent innkomne tilbud vil bli avvist. (Systemet tillater heller ikke å sende inn tilbud elektronisk via Mercell etter tilbudsfristens utløp.)

Dersom tilbyder ikke har bruker hos Mercell, eller har spørsmål knyttet til funksjonalitet i verktøyet, for eksempel, hvordan det skal gis tilbud, ta kontakt med Mercell Support på tlf.: 21 01 88 60 eller
på e-post til: support@mercell.com

Det anbefales at tilbudet leveres i god tid før fristens utløp.

Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming ved levering

Tilbudet skal leveres med filnavn i henhold til følgende struktur:

* Vedlegg 1 – Tilbudsbrev
* Vedlegg 2 – Utfylt kravspesifikasjon – Kontraktens «Bilag 2 Kravspesifikasjon med Leverandørens besvarelse»
* Vedlegg 3 – Utfylt prisskjema (alle faner) – Kontraktens «Bilag 1 Prisskjema»
* Vedlegg 4 – Evt. Morselskapsgaranti (jf. vilkåret i Punkt 5.2)
* Vedlegg 5a – Evt. Forpliktelseserklæring
* Vedlegg 5b – Evt. Det europeiske egenerklæringsskjemaet (ESPD) for evt. støttende foretak
* Vedlegg 6 – Sladdet versjon av tilbudet

Den leverandøren som tildeles kontrakten må i tillegg signere Databehandleravtalen som er vedlagt konkurransegrunnlaget.

Vedleggene 2 og 3 skal leveres i Excel-format. Øvrige vedlegg skal leveres i PDF-format.

Ved motstridende informasjon i vedleggene vil dokumentrangen være lik vedleggslisten over.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk.

## Forbehold

Tilbyders eventuelle forbehold bes oppgitt i Vedlegg 1 –«Tilbudsbrev». Forbehold skal være presise og entydige slik at Oppdragsgiver kan vurdere disse uten kontakt med tilbyderen.

## Vedståelsesfrist

Vedståelsesfristen er 4 måneder regnet fra tilbudsfristens utløp.

## Informasjon om prissetting

Priser skal være i NOK, eks. merverdiavgift, inkl. skatter og avgifter. Tilbyder må prise i henhold til prisskjema, vedlegg 3.1. Det skal oppgis priser og PayBack % i alle utstyrkategorier i prisskjemaet. For betalbare tjenester skal alle tjenester prises. Dersom det ikke er inngitt pris for de betalbare tjenester som er listet opp i prisskjemaet, legges det til grunn at tjenesten tilbys uten kostnad.

## Omkostninger

Omkostninger som Tilbyder pådrar seg i forbindelse med utarbeidelse av tilbud og en evt. presentasjon/demonstrasjon av tilbyders produkter, vil ikke bli refundert.

## Offentlig innsyn i innkomne tilbud og protokoll

I denne konkurransen bes Tilbyder om å legge ved en versjon av tilbudet hvor de opplysninger som Tilbyder anser som taushetsbelagt er sladdet. Dette lages som eget vedlegg og merkes vedlegg 6 «Sladdet versjon av tilbudet». Det bes om at sladdet tilbud leveres i Word-format slik at Oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

I tillegg ber vi Tilbyder om å levere et eget dokument med begrunnelse for hvert punkt i tilbudet som ønskes sladdet, for hvorfor disse opplysningene kan være konkurransesensitive og bør unntas offentlighet (se konkurransegrunnlagets vedlegg 5a – Offentlig innsyn i tilbud).

Dersom Tilbyder ikke anser noen opplysninger i tilbudet som taushetsbelagt, bes dette bekreftet i vedlegg 1 – Tilbudsbrevet.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut ESPD-skjema integrert i Mercell. Den eller de leverandørene som tildeles kontrakt må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

I henhold til anskaffelsesforskriften § 17-1 (3) kan Oppdragsgiver på ethvert tidspunkt i konkurransen be Tilbyder om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunnene:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene.
* 24-2(3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Angivelse av kvalifikasjonskrav

Kvalifikasjonskravene er angitt i ESPD-skjemaet og fremkommer også av kunngjøringen.

# Kvalifikasjonskrav

For å kunne få sitt tilbud evaluert må leverandøren fylle ut det elektroniske egenerklæringsskjemaet om at han oppfyller samtlige kvalifikasjonskrav.

Tilbyder skal ha en organisasjon som er egnet til å sikre at kontraktsforpliktelsene oppfylles i hele kontraktsperioden. Av denne grunn stilles krav til tekniske kvalifikasjoner i tillegg til økonomisk og finansiell styrke.

Tilbyder skal i sitt tilbud beskrive og dokumentere sine kvalifikasjoner i den rekkefølge og på den måte som etterspørres nedenfor. De tilbydere som oppfyller de nevnte kvalifikasjonskrav, vil få sine tilbud vurdert.

## Registrering og autorisasjoner m.m.

|  |  |
| --- | --- |
| **Kvalifikasjonskrav** | **Tilbyder skal være en lovlig etablert virksomhet.** |
| **Dokumentasjon** | * Norsk tilbyder skal fremlegge oppdatert firmaattest.
* Utenlandsk tilbyder skal fremlegge attest(er) for lovbestemt registrering i etableringslandet.
 |

## Økonomisk og finansiell kapasitet

|  |  |
| --- | --- |
| **Kvalifikasjonskrav** | **Tilbyder skal ha tilstrekkelig økonomisk og finansiell soliditet til å kunne gjennomføre kontraktsforpliktelsene.**  |
| **Dokumentasjon** | Oppdragsgiver vil vurdere Tilbyders oppfyllelse av kvalifikasjonskravet på følgende måter:* Siste avlagte årsregnskap med noter inkludert revisorerklæring.
* Resultatregnskap og balanse siste halvår dersom det er mer enn seks måneder siden siste årsregnskap.
* Oppdragsgiver vil selv ta ut ratingrapport gjennom [www.soliditet.no](http://www.soliditet.no) (Bisnode Credit AS) for å verifisere økonomisk og finansiell soliditet.

Dersom Tilbyder har saklig grunn til ikke å fremlegge den dokumentasjonen Oppdragsgiver har krevd over, kan Tilbyder godtgjøre sin økonomiske og finansielle kapasitet ved ethvert annet dokument, herunder for eksempel ved en morselskapsgaranti, bankgaranti, mv. |

## Tekniske og faglige kvalifikasjoner

|  |  |
| --- | --- |
| **Kvalifikasjonskrav** | **Tilbyder skal ha tilstrekkelig evne og kapasitet til å kunne gjennomføre kontraktsforpliktelsene.**  |
|  | Oppdragsgiver vil her vurdere Tilbyders erfaring med levering av den ytelse konkurransen omfatter i forhold til:* En oversikt over de viktigste og mest relevante tjenesteleveransene som leverandøren har utført i løpet av de siste tre årene, sammen med opplysninger om kontraktenes verdi, tidspunktet for levering eller utførelse og navn på mottaker;
* Kort beskrivelse av tilbyders personell og tekniske enheter som tilbyder disponerer over til oppfyllelse av kontrakten;
* Dersom tilbyder vil støtte seg på underleverandører skal det legges fram en forpliktelseserklæring som viser at tilbyder vil ha rådighet over nødvendige ressurser i hele kontraktsperioden.
* En beskrivelse av hvor stor del av kontrakten som leverandøren vurderer å sette bort til underleverandører;
* En beskrivelse av miljøledelsestiltak;
* En beskrivelse av redskaper, materiell og teknisk utstyr som leverandøren råder over til å utføre kontrakten;
 |

## Kvalitetssikringsstandarder og miljøledelsesstandarder

|  |  |
| --- | --- |
| **Kvalifikasjonskrav** | **Tilbyder skal dokumentere kompetanse og systemer som sikrer at ytelsen kan utføres med lave miljøbelastninger og høy grad av sikkerhet. Dette gjelder både den transporten som skal skje og arbeidet som skal utføres.** |
| **Dokumentasjon** | * Sertifisering iht. ISO 14001, EMAS eller Miljøfyrtårn. Dersom tilbyder ikke har en slik sertifisering kan annen dokumentasjon på et tilsvarende miljøledelsessystem aksepteres;
* Sertfisering/godkjenning fra Miljødirektoratet i henhold til Avfallsforskriftens §1-13
 |

## Støtte fra andre foretak

Tilbyder kan støtte seg på andre virksomheter for å oppfylle det finansielle kvalifikasjonskravet i punkt 5.2 og/eller kravet til tekniske og faglige kvalifikasjoner i punkt 5.3 ved å krysse av for dette i ESPD-skjemaets kapittel II seksjon C. Tilbyder skal i så fall levere separate egenerklæringer for hver av virksomhetene han støtter seg på. Egenerklæringene skal inneholde opplysninger som etterspørres i ESPD-skjemaets seksjon A og B i del II og del III, samt opplysningene i del IV og V i den grad de er relevante for den eller de spesifikke kravene leverandøren støtter seg på virksomhetene for. I tillegg skal tilbyder dokumentere at han råder over de nødvendige ressursene ved å fremlegge en forpliktelseserklæring fra disse virksomhetene, se vedlegg Forpliktelseserklæring.

# Avgjørelse av konkurransen

## Tildelingskriterier

Tildelingen av kontrakt vil skjer på basis av hvilket tilbud som har det beste forholdet mellom pris og kvalitet.

|  |  |
| --- | --- |
| Tildelingskriterium | Vekting |
| 1. Pris
 | 40% |
| 1.1 Payback % | (60% av prisevalueringen) |
| 1.2. Pris for tjenester | (40% av prisevalueringen) |
| 1. Kvalitet
 | 60% |
| 2.1 EV1 krav (7 stk) | (70% av kvalitetsevalueringen) |
| 2.2 EV2 krav (3 stk) | (30% av kvalitetsevalueringen) |
|  | 100% |

For at oppdragsgiver skal kunne gjøre en korrekt vurdering av tilbudene må tilbyder gi fyldig informasjon i tilknytning til hvert evalueringskriterium i sitt tilbud. Manglende informasjon kan medføre avvising av tilbudet samt påvirke utfallet av kontraktstildelingen.

## Utdyping av tildelingskriteriene:

* + 1. **Pris**

Vurdering av pris vil baseres på de priser som fremkommer av prisskjemaet.

Når det gjelder pris for salgbart utstyr vil vurderingen ta utgangspunkt i PayBack % for de utstyrskategorier som er definert. Payback % vil bli vektet forholdsmessig mellom de ulike utstyrstypene basert på de oppgitte volumtallene (se tabellen med volumangivelser i punkt 1.2 i dette dokumentet). Payback % teller 60% av prisevalueringen (24% av totalvurderingen).

Enhetsprisen for de betalbare tjenestene i arkfanen «Betalbare tjenester» (kolonne D) vil ganges opp med volumet i kolonne C for å komme frem til en totalsum som danner grunnlag for evalueringen av pris for tjenester. Tjenesteprisene utgjør 40% av tildelingskriteriet pris (16% av totalvurderingen).

Øvrige tjenester som ikke er listet opp av oppdragsgiver, men som tilbyder har lagt inn som tilleggstjenester vil ikke bli tatt med i evalueringen.

Evaluering av pris vil skje basert på den forholdsmessige metoden der beste pris får score 10. Oppdragsgiver forbeholder seg retten til å velge en annen evalueringsmetode dersom det i de mottatte tilbudene inngis priser som medfører at den opprinnelig planlagte evalueringsmetoden ikke vil gi et korrekt bilde av relevante forskjeller mellom tilbudene.

* + 1. **Kvalitet**

Her vurderes oppfyllelse av evalueringskrav i kravspesifikasjonen. I «Vedlegg 3 Kravspesifikasjon» kolonne E (merket «TK») fremgår det hvilke krav som inngår i kvalitetsevalueringen. Kvalitetskravene er delt i 2 typer, henholdsvis EV1 og EV2.

De 7 kravene som er merket med EV1 vil tilsammen telle 70% av kvalitetsvurderingen (42% av totalevalueringen) og de restende 3 kravene merket EV2 vil telle 30% av kvalitetsvurderingen (18% av totalevalueringen). Kravene i gruppen EV1 har innbyrdes lik vekt og det samme gjelder gruppa EV2.

Kundens fagpersoner vil vurdere tjenestene basert besvarelsen av kravspesifikasjonen.

Beste tilbud får score 10, mens øvrige tilbud scores etter en skjønnsmessig vurdering av deres kvalitetsmessige forskjell fra beste tilbud.

## Innstilling på tildeling av kontrakt

Beslutning vedrørende tildeling av kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.

# Kontraktsvilkår

Kontraktsvilkår med bilag er lagt ved konkurransegrunnlaget.